എംസോണ്‍ റിലീസ് - http://www.malayalamsubtitles.org/ www.facebook.com/msonepage
കീരിക്കൂവും ദുർമന്ത്രവാദിനിയും (Kirikou and the Sorceress)
പരിഭാഷ ശ്രീധർ Translation Sree Dhar
അമ്മേ
എന്നെ ഈ ലോകത്തിലേക്ക് കൊണ്ടുവരൂ!
അമ്മയുടെ വയറ്റിൽ ഇരുന്ന് സംസാരിക്കാൻ കഴിവുള്ള കുട്ടിക്ക്
താനേ ഈ ഭൂമിയിൽ പിറന്നു വീഴാനും പറ്റും.
എന്റെ പേര് കീരിക്കൂ.
അമ്മേ, എന്നെ കുളിപ്പിക്കൂ.
താനേ ജനിക്കാൻ അറിയുന്ന കുഞ്ഞിന് താനേ കുളിക്കാനും സാധിക്കും.
വെള്ളം പാഴാക്കരുത്.
ദുർമന്ത്രവാദിനി കരാബാ നമ്മുടെ നീരുറവ വറ്റിച്ചു.
അമ്മെ, എന്റെ അച്ഛൻ എവിടെ?
അദ്ദേഹം ദുർമന്ത്രവാദിനി കരാബായുമായി ഏറ്റുമുട്ടാൻ പോയി
അവൾ അദ്ദേഹത്തെ തിന്നു.
അമ്മെ, എന്റെ അച്ഛന്റെ സഹോദരന്മാർ എവിടെ?
അവർ ദുർമന്ത്രവാദിനി കരാബായുമായി ഏറ്റുമുട്ടാൻ പോയി
അവൾ അവരെ തിന്നു.
അമ്മെ, എന്റെ അമ്മയുടെ സഹോദരന്മാർ എവിടെ?
അവർ ദുർമന്ത്രവാദിനി കരാബായുമായി ഏറ്റുമുട്ടാൻ പോയി
അവൾ അവരെ തിന്നു.
ഏറ്റവും ഇളയവൻ മാത്രം ജീവനോടെയുണ്ട്.
അദ്ദേഹം എവിടെ?
പൂമരങ്ങൾ ഉള്ള വഴിയിലൂടെ നടന്നുപോയി, പോരടിക്കാൻ
ദുർമന്ത്രവാദിനി കരാബായുമായി.
എങ്കിൽ ഞാൻ പോയി അദ്ദേഹത്തെ സഹായിക്കട്ടെ!
നമസ്കാരം അമ്മാവാ. ഞാൻ നിങ്ങളുടെ അനന്തിരവൻ, കീരിക്കൂ.
നീയെങ്ങനെ എന്റെ അനന്തിരവനാകും.
ഞാൻ ഇങ്ങോട്ട് ഇപ്പൊ ഇറങ്ങിയതേ ഉള്ളൂ, അപ്പൊ എന്റെ സഹോദരി പ്രസവിച്ചിട്ടുണ്ടായിരുന്നില്ല.
ഇപ്പൊ പ്രസവിച്ചു, ഞാനാ കൊച്ച്.
ഞാനും വരുന്നു, ദുർമന്ത്രവാദിനി കരാബായുമായുള്ള പോരാട്ടത്തിൽ സഹായിക്കാൻ.
അസംബന്ധം പറയല്ലേ.
എന്റെ കൂടെ വരാൻ പറ്റില്ല ഓട്ര, ചെക്കാ!
ചെക്കന് കാര്യം പിടികിട്ടി.
ഇത്രയും വേഗത്തിൽ ഓടുന്ന ഈ കുഞ്ഞൻ എവിടുന്ന് വന്നതാ?
മന്ത്രവാദികളെയൊന്നും എതിർക്കാൻ പോകരുത്
നമ്മുടെ അവസാനത്തെ യോദ്ധാവിനെയും നഷ്ടമായി...
എന്റെ ചെറുപ്പത്തിലൊക്കെ...
ഏതോ കാട്ടുഭൂതമാ! ഇനി എന്റെ തൊപ്പി കിട്ടുമെന്ന് തോന്നുന്നില്ല.
ദേ ഒരു തൊപ്പി. ഇതിട്ടാൽ ഒരു ഗംഭീരതയൊക്കെ തോന്നിക്കും.
ഞാനും എന്റെ ചേട്ടന്മാരെപോലെ മരണത്തിലേക്കാണോ പോകുന്നത് ?
പേടിക്കണ്ട, അമ്മാവാ, ഞാനുണ്ട് കൂടെ.
എവിടെ, കാണുന്നില്ലല്ലോ?
ഇവിടെ.
ഇറങ്ങെടാ!
അയ്യോ, കുറച്ച് നേരം കൂടെ.
ഇതിനകത്ത് നല്ല സുഖം.
ഈ ഓട്ടയിൽ കൂടെ ഒരുപാട് ദൂരത്തേക്ക് കാണുന്നുണ്ട് .
എന്റെ കൂടെ വരാൻ പറ്റില്ല.
അവിടെ നടക്കാൻ പോകുന്നതൊന്നും കുട്ടികൾക്ക് പറ്റിയ കാര്യങ്ങളല്ല.
മാത്രമല്ല, ഇതിന്റെ ഇടയിൽ നിന്നെ രക്ഷിക്കാൻ കൂടെ ഞാൻ നിൽക്കേണ്ടി വരും.
വൈകിപ്പോയി!
പൂജ്യ സ്വാമിനി, ഒരാൾ ഇങ്ങോട്ട് വരുന്നുണ്ട് !
ഭീതിയാൽ വിറയ്ക്കട്ടെ
ആനന്ദത്താൽ ത്രസിക്കട്ടെ
ഇതാ അവൾ വരവായി
ഇതാ അവൾ എത്തിപ്പോയ്
ആനന്ദത്താൽ ത്രസിക്കട്ടെ
ഭീതിയാൽ വിറയ്ക്കട്ടെ
ഈയുള്ളവളാ ക-രാ-ബാ
നിനക്കെന്ത് വേണം, മനുഷ്യാ?
ഞങ്ങളെ ഇങ്ങനെ ദാഹം കൊണ്ട് കൊല്ലാതെ
ജീവൻ തുലാസ്സിലാക്കാതെ,
നശിപ്പിക്കാതിരിക്കാൻ, നിനക്ക് എന്ത് വിലയാണ് ഞങ്ങൾ നൽകേണ്ടത്?
ഇവിടെവന്നു കുറ്റം പറയാനോളം ധൈര്യമോ?
അധികം ദൂരെയല്ലാതെ ഒരു വെള്ളക്കെട്ട് ഉണ്ടല്ലോ,
നിന്റെ ഗ്രാമത്തിലെ പെണ്ണുങ്ങൾ ഇഷ്ടംപോലെ പണ്ടം
കുടിലിൽ ഒളിപ്പിച്ച് വെച്ചിട്ടുമുണ്ട്, നിനക്കൊക്കെ ഇപ്പോഴും ജീവനുമുണ്ട്.
അമ്മാവാ, ദേ പിന്നിലൊരുത്തൻ!
അല്ല, അമ്മാവാ, ഇടത്ത് ഭാഗത്ത്‌!
കലക്കി!
നീയ്യിട്ടിരിക്കുന്നത് മാന്ത്രിക തൊപ്പിയാണല്ലോ...
മ്മ്... അതേ.
അതെന്തിനാ നിന്നെ "അമ്മാവാ" എന്ന് വിളിക്കുന്നത്?
അത്... നല്ല അച്ചടക്കമുള്ള തൊപ്പിയാ.
അതെനിക്ക് താ. അത് പറ്റൂല്ല!
അങ്ങനെ പറഞ്ഞു കൊടുക്ക്!
ആ തൊപ്പി തന്നാൽ നിന്റെ ഗ്രാമത്തെ ഞാൻ ശല്യം ചെയ്യില്ല.
ദേ അമ്മാവാ, എന്നെ ആ ദുർമന്ത്രവാദിനിക്ക് പിടിച്ചു കൊടുക്കല്ലേ?
ആലോചിച്ചു നോക്ക്, നിന്റെ ആ തൊപ്പിക്ക് പകരം
ഗ്രാമത്തിൽ സമാധാനം കൊണ്ടുവന്ന മഹാനാകും നീ!
ഒന്നാലോചിച്ചാൽ അവര് പറയുന്നത് പോലെ കേൾക്കുന്നതാ ബുദ്ധി.
ഉറപ്പാണോ?
അതേ, പക്ഷെ സൂക്ഷിച്ചു വേണം...
എന്താ പറഞ്ഞേ?
സമ്മതമാണ്, പക്ഷെ ആദ്യം ഈ കിങ്കരന്മാരെയെല്ലാം തിരിച്ച് വിളിക്കണം.
ഞാൻ തൊപ്പി താഴത്തു വെക്കാം, എന്നെ ഇവിടുന്ന് രക്ഷപ്പെടാൻ അനുവദിക്കണം
എന്നിട്ടേ തൊപ്പി എടുക്കാവൂ.
എറ്റൂ.
അതിങ്ങോട്ട് കൊണ്ടുവാ
അതിനെ പിടിച്ചോണ്ട് വാ!
അമ്മാവാ, ഒന്ന് കുനിഞ്ഞേ!
അവന്മാര് ഇപ്പോഴും പുറകേയുണ്ടോ?
ഇല്ല, എന്നെയൊന്ന് എടുക്കാൻ വേണ്ടി ചുമ്മാ പറഞ്ഞതാ.
ഇന്നെന്റെ ആദ്യത്തെ ദിവസമല്ലേ, നല്ല ക്ഷീണം.
എടാ കള്ള ചെക്കാ!
എന്തുകൊണ്ടാ ദുർമന്ത്രവാദിനി കരാബാ ക്രൂരയായത്?
ഇതിനൊക്കെ കാരണം വേണോ? വേണം.
അവന് ശിക്ഷ കിട്ടി, ഇനി തിരിച്ചു വരില്ല
അവനല്ലേ അത്!
അവൻ വന്നു!
ജീവനോടെ വന്നു!
വന്നു നോക്ക്, നമ്മുടെ ചെക്കൻ തിരിച്ചു വന്നു!
അവിശ്വസനീയം!
ദുർമന്ത്രവാദിനി അവനെ തിന്നില്ല!
ശക്തരിൽ ശക്തൻ!
മഹാനായകൻ !
അതുല്യൻ!
എന്തുനല്ല തൊപ്പി!
ങേ... അതെന്റെ തൊപ്പിയല്ലേ!
ങേ ... അതേ, വഴിയിൽ കിടന്ന് കിട്ടിയതാ.
ഇതാരാ?!
ഞാനാ കീരിക്കൂ.
എന്റെ അനന്തിരവൻ ആണെന്നാ പറയുന്നേ.
എന്റെ മോൻ
ഇവൻ നിന്റെ മോനാണോ?
എന്ത് കുഞ്ഞനാ!
അതേ, പക്ഷെ ഇപ്പോൾ നിങ്ങളെക്കാൾ പൊക്കത്തിലല്ലേ ഞാൻ.
ഓ...
എന്തായാലും എനിക്കെന്റെ തൊപ്പി തിരിച്ചുകിട്ടി.
ആ തൊപ്പി തിരിച്ചു താ!
തൊപ്പി തിരിച്ചു താ !
പെട്ടെന്ന് തൊപ്പി തിരിച്ചു കൊടുക്ക്, ഇല്ലെങ്കിൽ നമ്മുടെ കാര്യം പ്രശ്നത്തിലാവും!
അത് മാന്ത്രിക തൊപ്പിയല്ലെന്ന് ദുർമന്ത്രവാദിനി കരാബാ
മനസ്സിലാക്കിയാൽ എന്ത് സംഭവിക്കും?
തൊപ്പി തിരിച്ചു തന്നാൽ മതിയായിരുന്നു.
എന്തുകൊണ്ടാ ദുർമന്ത്രവാദിനി കരാബാ ക്രൂരയായതെന്ന് അറിയാമോ?
പിന്നേ, എനിക്ക് എല്ലാം അറിയാല്ലോ.
എന്നാ എന്തുകൊണ്ടാണെന്ന് പറ?
അത്... അവര് മന്ത്രവാദിനിയായത് കൊണ്ട്.
എന്നാലും അവര് മന്ത്രവാദിനിയായത് എന്തുകൊണ്ടാ?
ശെടാ, ഇത് വലിയ ശല്യമായല്ലോ. അതൊന്നും മനസ്സിലാവാനുള്ള പ്രായം ആയിട്ടില്ല നിനക്ക്.
പിന്നെ, അമിതമായ കൗതുകം നല്ലതല്ല.
ദേ കിങ്കരന്മാർ..
അത് മാന്ത്രിക തൊപ്പിയല്ല.
ഇവിടുത്തെ സ്ത്രീകൾ ഒളിപ്പിച്ച സ്വർണമെല്ലാം മഹാ കരാബായ്ക്ക് കാഴ്ച വെക്കണം.
ഒരു തരിപോലും ബാക്കി വെക്കരുത്!
ഞങ്ങളുടെ കൈയ്യിൽ ഉള്ളതെല്ലാം കൊടുത്തല്ലോ!
ഒരു തരിപോലും ബാക്കി വെക്കരുത്!
ഇനിയിപ്പോ എന്തുചെയ്യും?
അനുസരിക്കണം! ചെയ്ത മണ്ടത്തരത്തിന് പ്രായശ്ചിത്തം ചെയ്യണം.
അമ്മേ, ദുർമന്ത്രവാദിനി കരാബായുടെ അടുത്തേക്ക് ഞാനും വരുന്നു .
മറ്റ് ആണുങ്ങളെപ്പോലെ നിനക്കും ദുർമന്ത്രവാദിനി കരാബാ യെ കാണാൻ തിടുക്കമാണല്ലോ.
പൂജ്യ സ്വാമിനി, ഗ്രാമത്തിലെ നാശംപിടിച്ച സ്ത്രീകളെല്ലാം
സ്വർണവും കൊണ്ട് വരുന്നുണ്ട്.
ഭീതിയാൽ വിറയ്ക്കട്ടെ
ആനന്ദത്താൽ ത്രസിക്കട്ടെ
ഇതാ അവൾ വരവായി
ഇതാ അവൾ എത്തിപ്പോയ്
ആനന്ദത്താൽ ത്രസിക്കട്ടെ
ഭീതിയാൽ വിറയ്ക്കട്ടെ
ഈയുള്ളവളാ ക-രാ-ബാ
അല്ലയോ കരാബാ, ഇതാ ഞങ്ങളുടെ സ്വർണം.
കരുണ കാണിക്കൂ.
ഒരു തരിപോലും ബാക്കി വെക്കരുത്!
ദുർമന്ത്രവാദിനി കരാബാ നിങ്ങൾ എന്തുകൊണ്ടാ ക്രൂരയായത്?
എടാ, നീയല്ലേ ആ തൊപ്പിക്കകത്തെ ശബ്ദം!
ഞാൻ കീരിക്കൂ, എനിക്ക് ഒരു കാര്യം അറിയണമെന്ന് നിർബന്ധമാ
നിങ്ങൾ എന്തുകൊണ്ടാ ക്രൂരയായതെന്ന്.
എടാ വാൽമാക്രി, നിന്നെ ഒറ്റ വിഴുങ്ങിന് തീർക്കാനുള്ളതേയുള്ളൂ
പക്ഷെ ഇത്രേം ചെറിയ ജന്തുവിനെയൊന്നും ഞാൻ തിന്നാറില്ല.
നീ കുറച്ച് കൂടെ വലുതായി, വണ്ണമൊക്കെ വെച്ച്
ദേഹത്ത് മാംസമൊക്കെ വരട്ടെ
ഓടിക്കോ എല്ലാരും ഇവിടുന്ന്!
നിന്റെ മകൻ നമുക്ക് നാണക്കേട് ഉണ്ടാക്കി!
മര്യാദക്ക് വളർത്താത്തതിന്റെ കേടാ.
കീരിക്കൂ ഈ ഗ്രാമത്തിന് ദൗർഭാഗ്യം കൊണ്ടുവരും.
ഈ ഗ്രാമത്തിൽ കാലങ്ങളായിട്ട് ദൗർഭാഗ്യമേ ഉള്ളൂ
പിന്നേ, കീരിക്കൂ അവന്റെ അമ്മാവന്റെ ജീവൻ രക്ഷിച്ചു.
വിഡ്ഢി.
കീരിക്കൂ ആരെയും രക്ഷിക്കാനോളം വളർന്നിട്ടില്ല.
സൂക്ഷിച്ചോ!
ഇവിടുത്തെ സ്ത്രീകളാരും കള്ളത്തരം കാണിച്ചിട്ടുണ്ടാവരുതേ...
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
അയ്യോ!
അയ്യോ !
അയ്യോ!
അമ്മേ, തീ അണയ്ക്കാൻ പറ്റില്ലേ?
ഇല്ല, നമ്മുടെ നീരുറവ വറ്റിപ്പോയി വെള്ളക്കെട്ടാണെങ്കിൽ ഒരുപാട് ദൂരെയാ.
അവിടെയാണ് ശാപം കിട്ടിയ നീരുറവ.
സ്വർണം ഇല്ലെങ്കിലും ജീവിക്കാം, പക്ഷെ വെള്ളമില്ലാതെ പറ്റില്ല.
സ്നേഹിക്കുന്നവരില്ലാതെ ജീവിക്കാൻ പറ്റില്ല.
ദുർമന്ത്രവാദിനി കരാബാ നമ്മുടെ ആണുങ്ങളെയെല്ലാം കൊണ്ടുപോകുകയാണ്
നമ്മുടെ ഗ്രാമം നശിച്ചുകൊണ്ട് ഇരിക്കുകയാണ് .
എല്ലാ ആണുങ്ങളും കരാബായോട് പോരിടാൻ പോയതാണോ?
ഏയ്‌ അല്ല!
പക്ഷെ പോകാത്തവരെയും അവര് തിന്നു.
ദുർമന്ത്രവാദിനി കരാബാ ദേഷ്യത്തിലാണ് എന്റെ പേടിയെന്താന്ന് വെച്ചാൽ
നമ്മുടെ പിള്ളേരെയും അവര് തട്ടിക്കൊണ്ടുപോകുമോ എന്നാ.
എന്നാൽ ഇവർക്ക് കാവലായി ഞാൻ ഇവിടെ നിക്കാം.
എന്നാ ശരി.
നമുക്ക് കുതിര കളിച്ചാലോ?
ആ കളിക്കാം കളിക്കാം. നല്ല രസമായിരിക്കും!
പോടാ ചെക്കാ! നിന്നോടാരും ചോദിച്ചില്ല!
ഞങ്ങടെ കൂടെ കളിക്കാനുള്ള പ്രായമായില്ല നിനക്ക്!
ങേ ... അതെന്താ?
നിന്നോട് പോകാനല്ലേ പറഞ്ഞത്.
ഹോ, എന്ത് ഭംഗിയുള്ള ചങ്ങാടം!
നമുക്ക് കേറാം! കേറല്ലേ!
ഇവനിതെന്തിന്റെ കേടാ? വേണ്ട, കേറല്ലേ ! ദുർമന്ത്രവാദിനിയുടെ വേലയാ!
അത് നിനക്കെങ്ങനെ അറിയാം?
ഇത് ദുർമന്ത്രവാദിനി അല്ല. ഇതൊരു ചങ്ങാടമാ!
ഇത് നമ്മളെ പിടിച്ചു തിന്നാനൊന്നും പോകുന്നില്ല! വേണ്ട!
നീ നിന്റെ പണിനോക്കെടാ ഞാഞ്ഞൂലെ !
ഞാനാ ഇതിന്റെ കപ്പിത്താൻ!
നല്ല രസം...
പെട്ടെന്ന്, ചങ്ങാടത്തീന്ന് ചാട് !
അത് നിങ്ങളെ കരാബായുടെ അടുത്തേക്കാ കൊണ്ടുപോകുന്നത്
വൈകുന്നതിനുമുമ്പ് ചാട് !
പറ്റുന്നില്ല, പേടിയാകുന്നു!
പറ്റുന്നില്ല. സഹായിക്കൂ!
അത് കരാബായുടെ ചങ്ങാടമാ! ഇന്ന് അവരുടെ കഥ കഴിഞ്ഞത് തന്നേ!
നമുക്ക് കരയിലേക്കു നീന്തി രക്ഷപ്പെടാം
കീരിക്കൂ കുള്ളനാ
എന്നാലും വീരനാ!
ചങ്ങാടം എവിടെ?
പുഴയുടെ അടിത്തട്ടിൽ കിടക്കുന്നു പൂജ്യ സ്വാമിനി.
എന്നിട്ട് പിള്ളേരെവിടെ?
അവരവിടെ നദിക്കരയിൽ കുഞ്ഞുകീരിക്കൂയെ ആർപ്പ് വിളിക്കുന്നു.
കീരിക്കൂ!
കീരിക്കൂ കുള്ളനാ എന്നാലും വീരനാ!
എന്നാലും വീരനാ!
കീരിക്കൂ കുഞ്ഞനാ
എന്നാലും ശക്തനാ!
കീരിക്കൂ കുഞ്ഞനാ
എന്നാലും ശക്തനാ!
കീരിക്കൂ ബുദ്ധിമാനാ.
അവൻ പറയുന്നപോലെ കേട്ടാൽ ദുർമന്ത്രവാദിനി നിങ്ങളെ തിന്നില്ല.
നമുക്ക് ഗ്രാമത്തിലേക്ക് തിരിച്ചുപോകാം.
ഹോ, എന്ത് ഭംഗിയുള്ള മരം!
ഇതിനുമുൻപ് എങ്ങും കണ്ടിട്ടില്ലല്ലോ!
അതിന്റടുത്തേക്ക് പോകല്ലേ.
ദേ വീണ്ടും തുടങ്ങി!
ഇപ്പ്രാവശ്യം ദുർമന്ത്രവാദിനിയൊന്നുമില്ല!
നിലത്ത് വേരുറച്ച ഒരു മരമാണ് അത്!
ആ മരത്തിൽ കയറല്ലേ, അതിലെ പഴം കഴിക്കല്ലേ!
നിന്നെക്കൊണ്ട് തോറ്റു.
നീയാരാ?
ഞങ്ങളെ ഭരിക്കാൻ വരണ്ട.
ഞങ്ങൾക്ക് മരത്തിൽ കയറാൻ ഇഷ്ടമാ.
പഴം തിന്നാത്തിടത്തോളം പ്രശ്നമൊന്നും വരില്ല.
അയ്യോ !
ഹായ് നല്ല രസം!
നീയും കേറിവാ.
അവന് പറ്റില്ല, കുള്ളനാ അയ്യയ്യേ!
ഇറങ്ങ്! പെട്ടെന്ന് !
എം സോൺ ഫേസ്ബുക് പേജ് www.facebook.com/msonepage
എനിക്ക് ശക്തി പോരാ .
കുലുക്ക്, മരത്തിനെ കുലുക്ക്.
ശക്തിയായി പിടിച്ച് കുലുക്ക്
ദുർമന്ത്രവാദിനിയുടെ കൂടാരം എത്താറായി.
മരം ഇങ്ങെത്താറായോ?
മ്മ്... ഇല്ല... എത്തി... അറിഞ്ഞൂടാ .
എന്ത് ? അറിഞ്ഞൂടേ?
പിള്ളേരെവിടെ?
അവിടെ, കാട്ടിൽ കുഞ്ഞുകീരിക്കൂവിനെ ആർപ്പുവിളിക്കുന്നു!
കീരിക്കൂ!
കീരിക്കൂ കുഞ്ഞനാ എന്നാലും ശക്തനാ
എന്നാലും ശക്തനാ
കീരിക്കൂ ദുർമന്ത്രവാദിനിയിൽ നിന്നും നമ്മളെ രക്ഷിച്ചു.
അമ്മേ, ഇതാ വെള്ളം.
നന്ദി, കീരിക്കൂ.
വെള്ളക്കെട്ട് എത്ര ദൂരെയാ
ആ ശപിക്കപ്പെട്ട നീരുറവ ശരിയാക്കാൻ പറ്റുമോ എന്ന് നോക്കട്ടെ.
കുട്ടികൾ എന്നെക്കുറിച്ച് ഒരു പാട്ടൊക്കെ ഉണ്ടാക്കിയിട്ടുണ്ട്.
അറിയാം
അതേയ്, ഞാനവരെ രണ്ടുപ്രാവശ്യം രക്ഷിച്ചു...
പിള്ളേരെവിടെ?
അവരുടെ അമ്മമാരോടൊപ്പം വീടുകളിൽ.
അപ്പൊ കൂടുതലായൊന്നും എനിക്ക് ചെയ്യാനാവില്ല.
എന്തൊരു മണ്ടൻ പാട്ടാ!
അവൻ ശരിക്കും കുഞ്ഞനാ!
അറിയാം, ഞാൻ ഇന്നേവരെ അവനെ കണ്ടിട്ടില്ല.
കീരിക്കൂ എവിടെ
അവൻ ശപിക്കപ്പെട്ട നീരുറവയിലേക്ക് പോയി.
ആ നീരുറവയുടെ രഹസ്യം ആർക്കും മനസ്സിലാവില്ല.
എങ്ങാനും മനസ്സിലാക്കിയാലും, അയാൾ മുങ്ങിമരിക്കും.
സൂക്ഷിച്ച്! ശാപം കിട്ടിയ നീരുറവയുടെ അടുത്തേക്കാ നീ പോകുന്നത്!
അതേ, അറിയാം.
അത് വിലക്കപ്പെട്ടതാണ്!
ഞാൻ പറയുന്നത് കേൾക്കുന്നുണ്ടോ?
ഞാനൊന്ന് നോക്കിയേച്ച് വരാം
അവിടെ കാണാൻ ഒന്നുമില്ല!
സത്യം. ഒന്നും കാണുന്നില്ല.
ഞാൻ പറഞ്ഞതല്ലേ!
ഒന്നും കേൾക്കാനും പറ്റില്ല!
എനിക്ക് കേൾക്കാൻ പറ്റുന്നുണ്ട്.
ഛെ! തർക്കുത്തരം പറയുന്നോ കുരുത്തംകെട്ടവനെ
ഓടെടാ ചെക്കാ!
ദേ പറയുന്നത്...
പോയോ! ചെക്കൻ കുരുത്തംകെട്ടവനാണെങ്കിലും നല്ല അടി കിട്ടിയാൽ പഠിക്കും.
വളരെ അടുത്ത് നിന്നാണല്ലോ ശബ്ദം വരുന്നത്
അവിടുന്നാണല്ലോ വരുന്നത്!
ഇവിടെ വെള്ളമുണ്ട്, പക്ഷെ എല്ലാം ഈ ജന്തു കുടിച്ചു തീർക്കുന്നതാ.
ഇതിനെ കൊല്ലാൻ അമ്മാവനോട് പറയാം, അപ്പൊ നമുക്ക് വെള്ളം കിട്ടുമല്ലോ.
ശരിയാ, പക്ഷെ അമ്മാവനെ ഈ ഓട്ടയിൽ കൂടെ കൊള്ളില്ലല്ലോ,
ഞാനല്ലാതെ വേറാരെയും കൊള്ളില്ല.
ഈ ജന്തുവിനെ ഞാൻ തന്നേ കൊല്ലേണ്ടിവരും.
അയ്യേ വൃത്തികേട് !
മാത്രവുമല്ല, ഞാൻ തീരെ ചെറുതാ.
എന്തുചെയ്താലും ഇതിന് ഒരു മൂട്ട കടിച്ചപോലെയെ തോന്നൂ!
ഒരുപക്ഷെ പുറത്തിറങ്ങിയാൽ എന്തെങ്കിലും വഴി കാണും.
നീ വീണ്ടും വന്നോ! ശല്യം ചെയ്യാതെ പോടാ ചെക്കാ.
ടാ കൊച്ചുകള്ളാ എന്റെ കത്തിയിങ്ങ് താടാ!
വെള്ളം!
വെള്ളം വന്നേ!
വെള്ളം!
അരുവി ഒഴുകിത്തുടങ്ങി.
വെള്ളം, വെള്ളം വന്നു
വെള്ളം... വെള്ളം!
വെള്ളം തിരിച്ചുവന്നേ !
നീരുറവ വീണ്ടും ഒഴുകുന്നു! ഇതെങ്ങനെ സംഭവിച്ചു?
വെള്ളം
ഇതാ വെള്ളം
കുടിക്കും വെള്ളം
എന്തുണർവേകുമീ
വെള്ളം
ഇതാ വെള്ളം
വെള്ളം
ഇതാ വെള്ളം
ഒഴുകുമീ വെള്ളം
വന്നല്ലോ നമുക്ക് നല്ല നാൾ
ചിരിക്കും വെള്ളം
ജീവൻ നൽകും വെള്ളം
കീരിക്കൂ എവിടെ?
നീ തളരരുത് സുഹൃത്തേ.
അവൻ അതിനകത്ത് മുങ്ങിപ്പോയി .
വെള്ളം
ഇതാ വെള്ളം
ചിരിക്കും വെള്ളം
ജീവൻ നൽകും വെള്ളം, വെള്ളം. ..
വെള്ളം !
ഞാൻ പറഞ്ഞില്ലേ!
കീരിക്കൂ!
അവൻ മരിച്ചോ?
അതേ മുങ്ങിമരിച്ചു.
കീരിക്കൂ കുള്ളനാ
എന്നാലും ധീരനാ
കീരിക്കൂ കുഞ്ഞനാ
എന്നാലും അവനെന്റെ തോഴനാ
കീരിക്കൂ കുഞ്ഞനാ
എന്നാലും അവനെന്റെ തോഴനാ
കീരിക്കൂ തെമ്മാടിയാ, എന്നാലും നമ്മളെക്കാൾ കേമനാ
കീരിക്കൂ വളരാത്ത കുട്ടിയാ, എങ്കിലുമവൻ നമ്മുടെ കുട്ടിയാ
കീരിക്കൂ വികൃതിയാ
എന്നാലും നന്മയുള്ളവനാ
കീരിക്കൂ വികൃതിയാ
എന്നാലും നന്മയുള്ളവനാ
കീരിക്കൂ കുഞ്ഞനാ
എന്നാലും അവൻ നമ്മുടെ തോഴനാ
കീരിക്കൂ വളരാത്ത കുട്ടിയാ
എങ്കിലുമവൻ നമ്മുടെ സ്വന്തമാ
കീരിക്കൂ...
ഞാൻ വിജയിച്ചൂ !
അവൻ വിജയിച്ചൂ!
കീരിക്കൂ കുഞ്ഞനാ
എങ്കിലുമവൻ ബലശാലിയാ
കീരിക്കൂ നമ്മളെ ദുർമന്ത്രവാദിനിയിൽ നിന്നും സ്വാതന്ത്രരാക്കി!
കീരിക്കൂ കുഞ്ഞനാ
എങ്കിലുമവൻ ബലശാലിയാ
കീരിക്കൂവിന് ഉയരമില്ല
എന്താ അവിടെ ഒരു ബഹളം?
ഗ്രാമവാസികൾ നീരുറവയ്ക്ക് ചുറ്റും നൃത്തം വെക്കുകയാ.
എന്ത്?!
നീരുറവയിൽ വെള്ളം വന്നുതുടങ്ങിയോ?!
അതേ പൂജ്യ സ്വാമിനി .
അപ്പൊ കീരിക്കൂവിന് എന്തുപറ്റി, അവൻ മരിച്ചോ?
ഇല്ലെന്നാ തോന്നുന്നേ അവൻ മറ്റുപിള്ളേരുടെ കൂടെ വെള്ളത്തിൽ കളിക്കുകയാ .
കീരിക്കൂ, കുറച്ചുനേരം വിശ്രമിക്ക്.
ശരി ആയിക്കോട്ടെ.
അമ്മെ, ദുർമന്ത്രവാദിനി കരാബാ എന്തുകൊണ്ടാ ക്രൂരയായത്?
അറിഞ്ഞൂടാ.
പക്ഷെ അവൾ മാത്രമല്ല അങ്ങനെ.
സത്യം.
ഞാൻ ഈ പിള്ളേരുടെ ജീവൻ രക്ഷിച്ചതാ,
എന്നിട്ടും അവരെന്നോട് മോശമായി പെരുമാറുന്നു.
തീർച്ചയായും.
നമ്മളെ വേദനിപ്പിക്കാൻ ആളുകൾ എപ്പോഴും കാണും
നമ്മൾ അവരോട് ഒന്നും ചെയ്തിട്ടില്ലെങ്കിലും.
അതാണ്‌ ജീവിതസത്യം.
വെള്ളത്തിൽ മുങ്ങുകയും തീ പൊള്ളുകയും ചെയ്യുന്നപോലെ.
അതേ.
ജീവിതസത്യം.
എന്നാലും, അവര് മറ്റുള്ളവരെക്കാൾ കൂടുതൽ ക്രൂരയല്ലേ!
മറ്റുള്ളവരെക്കാൾ കൂടുതൽ ശക്തി ഉള്ളതുകൊണ്ടാണെങ്കിലോ.
മലമുകളിലെ ബാബയ്ക്ക് മാത്രമേ നിന്റെ ചോദ്യങ്ങൾക്ക് ഉത്തരം തരാനാകൂ.
ആരാണ് അദ്ദേഹം?
നിന്റെ മുത്തച്ഛൻ.
അദ്ദേഹം എവിടെയാ താമസം?
ദുർമന്ത്രവാദിനിയുടെ വീടും കടന്ന്, വിലക്കപ്പെട്ട പർവ്വതത്തിന്റെ അപ്പുറത്ത്.
എനിക്ക് പോയി കാണാമോ അദ്ദേഹത്തെ?
ഇല്ല.
അതെന്താ?
ദുർമന്ത്രവാദിനി ആരെയും അങ്ങോട്ട്‌ കടത്തിവിടില്ല.
അതെന്താ?
മലമുകളിലെ ബാബ കാര്യങ്ങൾ
ഉള്ളതുപോലെ പറഞ്ഞുതരും പക്ഷെ ദുർമന്ത്രവാദിനി
നമ്മൾ മണ്ടത്തരങ്ങൾ വിശ്വസിക്കണമെന്ന് ആഗ്രഹിക്കുന്നു.
ആർക്കും പർവ്വതത്തിനടുത്തേക്ക് പോകാനാവില്ല.
പക്ഷെ ഞാൻ കറങ്ങി പോയാൽ അവർക്ക് കാണാൻ പറ്റില്ലല്ലോ.
പാറാവുനിക്കുന്ന കിങ്കരൻ എപ്പോഴും നിന്നെ ശ്രദ്ധിച്ചുകൊണ്ടിരിക്കും
നോക്കെത്താദൂരത്ത് ഒരു ഉറുമ്പ് അനങ്ങിയാൽ പോലും കണ്ടുപിടിക്കും.
എന്നാൽപ്പിന്നെ രാത്രി പോയാലോ?
പാറാവുനിൽക്കുന്ന കിങ്കരന് ഇരുട്ടത്തും കണ്ണുകാണും.
ഞാൻ വലുതായിരുന്നെങ്കിൽ എന്ത് നന്നായിരുന്നു...!
വലുതായതുകൊണ്ട് പ്രയോജനമൊന്നുമില്ല.
എനിക്കൊരു ആശയം തോന്നുന്നു, എന്നെ ഒന്ന് സഹായിക്കാമോ?
സഹായിക്കാം.
പൂജ്യ സ്വാമിനീ, കീരിക്കൂവിന്റെ അമ്മ കുടിൽ വിട്ടിറങ്ങി!
കീരിക്കൂവിന്റെ കൂടെയാണോ?!
കീരിക്കൂ ഇല്ലാതെ.
എങ്കിൽ എനിക്ക് താല്പര്യമില്ല.
അവര് ഈ വഴിക്കാണ് വരുന്നത്.
എന്താണാവോ ഉദ്ദേശം?
നിലത്ത് എന്തൊക്കെയോ തപ്പുന്നുണ്ട്.
അവൾ എന്താ ചെയ്യുന്നതെന്ന് ശ്രദ്ധിച്ച് നോക്കിക്കോ!
കുനിഞ്ഞ് ചെടികൾ പറിക്കുകയാ .
സൂപ്പ് ഉണ്ടാക്കാൻ മൂലിക പറിക്കുകയാകും.
മലമുകളിലെ ബാബയെ കാണാൻ
വലിയ ചുവന്ന ചിതൽ പുറ്റിനുള്ളിലൂടെ പോകണം.
ഞാൻ എങ്ങനെ അതിനകത്ത് കയറും?
അകത്തുകയറാനുള്ള യോഗ്യതയുണ്ടെങ്കിൽ നിന്നെ അതുതന്നെ കയറ്റിവിടും.
എനിക്ക് യോഗ്യതയുണ്ടെന്ന് തോന്നുന്നുണ്ടോ?
ഉണ്ട്.
അവസാനത്തെ ചെടികൾ എത്തി.
ദുർമന്ത്രവാദിനി കാരണം ഇതിനപ്പുറത്തോട്ട്
ചെടികൾ വളരില്ല.
ഈ പൊത്തിൽ കയറിക്കോ.
ശരി .
ഇതാ, നിന്റെ അച്ഛന്റെ കത്തി കൊണ്ടുപോ.
നന്ദി, അമ്മേ.
ഞാൻ പോയിട്ടുവരാം അമ്മേ.
ജയിച്ചുവാ, കീരിക്കൂ.
അനാവശ്യമായ ഒന്നിന്റെം മുന്നിൽ പോയി പെടാതിരുന്നാൽ മതിയായിരുന്നു ...
ശ്ശോ...
മേലോട്ടോ താഴോട്ടോ?
താഴോട്ട്. ഇപ്പോഴും ദുർമന്ത്രവാദിനിയുടെ അടുത്ത് തന്നെയാ.
ഇതെങ്ങോട്ടാ പോകുന്നത്?
ശ്ശോ...
മേലോട്ട് പോയാൽ മതിയാരുന്നു.
കീരിക്കൂവിനെ കാണാമോ?
ഇല്ല, പൂജ്യ സ്വാമിനി കീരിക്കൂ കുടിലിൽ നിന്ന് പുറത്തിറങ്ങിയിട്ടില്ല.
കണ്ണെടുക്കരുത് അവിടുന്ന്. കിങ്കരന്മാരേ, തയ്യാറായിരുന്നോ!
പേടിക്കണോ ചിരിക്കണോ എന്നറിഞ്ഞൂടാ.
ഞാൻ കാലിന്റെ തൊട്ട് കീഴിൽ ഉണ്ടെന്ന് അവരറിഞ്ഞാൽ!
ഈ തുരങ്കം ദുർമന്ത്രവാദിനിയുടെ കുടിൽ കടന്ന് പോകുന്നില്ലല്ലോ!
സ്വാഭാവികം.
ഇത് ഭയങ്കര പാടാണല്ലോ
തുരന്ന് തുരന്ന് എങ്ങും എത്തുന്നില്ല.
ഇനിയും വയ്യ.
തളർന്നു
കുറച്ചുനേരം വിശ്രമിക്കാം.
ഓക്കേ!
ഇപ്പൊ പർവ്വതം വരെ തുരക്കാനുള്ള ഉന്മേഷം ആയി!
ഇതെന്താ ?
അയ്യോ! എല്ലുകളും ചോരയും ആണല്ലോ.
ഞാനിത് എവിടെയാ?
എന്തൊരു നാറ്റം!
എന്തൊരു നാറ്റമാ! ശ്വാസം മുട്ടുന്നല്ലോ!
ഇവിടുന്ന് എങ്ങനേലും പുറത്തിറങ്ങണം!
ഹായ് എന്ത് രസമാ!
ഞാൻ ഒന്നും ചെയ്യില്ല!
ശരി, ഞാൻ പൊക്കോളാം...
എവിടെയാണെന്ന് ഒരു പിടിയും ഇല്ലല്ലോ.
ഏതുവഴിയാ വന്നതെന്നും അറിഞ്ഞൂടാ
പർവ്വതത്തിലേക്കുള്ള വഴിയും അറിഞ്ഞൂടാ, പുറത്തേക്കുള്ള വഴിയും അറിഞ്ഞൂടാ...
പരിഭാഷ ശ്രീധർ Translation Sree Dhar
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org
നന്ദി
മ്മ്, നല്ല രുചി.
നന്ദി
നന്ദി.
എട്ടുകാലിയോ..
നന്ദി.
ഹോ, എന്ത് ഭംഗിയുള്ള പൂ!
നന്ദി.
ഈ പക്ഷി എന്റെ സുഹൃത്തുക്കളെയൊക്കെ പേടിപ്പിക്കുകയാണല്ലോ
അതല്ല.
ഇപ്പൊ എനിക്ക് ഇവിടുന്ന് പുറത്തേക്ക് വന്നേ പറ്റൂ
പർവ്വതത്തിന്റെ മറുവശത്തേക്ക് പോകാൻ
പക്ഷെ അതിന്റെ കണ്ണിൽ പെടാതെ എങ്ങനെ ...
അസാധ്യം.
എപ്പോഴും എന്തെങ്കിലും വഴി കണ്ടെത്തുന്നതാണല്ലോ
നോക്കാം...
ഞാനീ മരത്തിന്റെ പുറകിൽ നിന്ന് ഇറങ്ങിയാൽ പാറാവു നിൽക്കുന്ന കിങ്കരൻ കാണും
പക്ഷെ അവനെന്നെ തിരിച്ചറിഞ്ഞില്ലെങ്കിൽ പ്രശ്നമില്ലല്ലോ.
അതിനിപ്പോ എന്ത് വേഷം കെട്ടും?
അണ്ണാനായിട്ടോ? അത് നടക്കില്ല.
നീ വീണ്ടും വന്നോ
ശരി, ഇത് തന്നെ നോക്കാം...
പിന്നെക്കാണാം സുഹൃത്തുക്കളേ.
പോകാം 1 2 3 !
എന്റെ രൂപം കണ്ടാൽ തന്നേ ചിരിവരുമായിരിക്കും.
എന്റെ വേഷം കണ്ടാൽ ആർക്കെങ്കിലും തോന്നുമോ പക്ഷി ആണെന്ന്!
പ്രശ്നമായല്ലോ ! ഇത് മുഴുവൻ ഇപ്പൊ പറിഞ്ഞു പോരും
ആകെ പ്രശ്നമായി!
തൂവലൊക്കെ പോകുന്നു.
പക്ഷികളെ നോക്കാനല്ല നിന്നെ അവിടെ പിടിച്ചിരുത്തിയത്!
കീരിക്കൂവിന്റെ മേലാണ് കണ്ണുവേണ്ടത്!
ശരി സ്വാമിനി!
അവൻ കുടിൽ വിട്ട് പുറത്തുവന്നോ?
ഇല്ല പൂജ്യ സ്വാമിനി.
നോക്കിക്കൊണ്ടിരിക്ക്
ഇങ്ങനെ ചുമ്മാ വായിനോക്കി ഇരിക്കാതെ
എനിക്ക് ഭാരം കൂടുതലാ...
രക്ഷപ്പെട്ടു! ഇനി അവർക്ക് നമ്മളെ കാണില്ല!
രക്ഷപ്പെട്ടു!
ഇവിടം വരെ എത്തിയല്ലോ.
ഇതിനെ പുറത്തു കെട്ടിവെക്കാം
ഇനിയും ഒരുപാട് ദൂരം നടക്കേണ്ടിവരും വലിയ ചിതൽ പുറ്റ് കണ്ടെത്താൻ.
ഞാൻ സ്വാതന്ത്രനായേ
സുരക്ഷിതനും!
ഞാനെന്ത് മണ്ടനാ!
കത്തി മുതുകത്തു കെട്ടിവെച്ചല്ലോ !
ഇതിന് പാറകൾക്ക് ഇടയിലൂടെ കാണാൻ പറ്റുമോ!
മണം! എന്നെ മണത്തു കണ്ടുപിടിക്കും, പിന്നെ ഒളിച്ചിരുന്നിട്ട് എന്താ കാര്യം!
ഇവനെക്കാൾ വേഗത്തിലാണ് ഞാൻ ഓടുന്നതെന്നു ഈ മണ്ടന് മനസ്സിലാവുന്നില്ലല്ലോ.
ഒരുപാട് നേരം ഓടാൻ പറ്റില്ല, ക്ഷീണിച്ച് തുടങ്ങി.
തത്കാലം എനിക്കാണ് വേഗം കൂടുതൽ ,
പോകാം !
ഹേ കടിക്കല്ലേ.
വിടൂല്ല വിടൂല്ല
വിടൂല്ല!
ഒരുവിധം പിടിച്ചിരുന്നു...
അപ്പൊ നിന്റെ കാതിലാണ് മർമം.
ഇത് കൊള്ളാം...
ഈ മലയൊക്കെ നിരീക്ഷിക്കാൻ പറ്റിയ സവാരി കിട്ടിയല്ലോ ...
വലിയ ചിതൽ പുറ്റ്!
തുറക്കണേ ...
തുറക്കണേ...
ശരിയാണല്ലോ...
ഈ ജന്തുവിന്റെ പുറത്തുകയറിയാൽ
വലിയ ചിതൽ പുറ്റിനകത്തേക്ക് കടക്കാൻ പറ്റില്ലല്ലോ
ഒറ്റക്ക് തന്നേ പോണം
1, 2, 3
തുറക്ക്
ഇതെങ്ങോട്ടും പോകുന്നില്ലല്ലോ!
പുറത്തിറങ്ങാനും പറ്റില്ല.
ഇത് വല്ല കെണിയുമാണോ?
ഇപ്പ്രാവശ്യം ഞാൻ കരുതിയിരിക്കും !
കി - രി - കൂ...
നമസ്കാരം, മുത്തച്ഛാ!
നമസ്കാരം, കീരിക്കൂ.
ഞാനൊന്ന് കാണാൻ കാത്തിരിക്കുകയായിരുന്നു.
ഞാനും.
ഈ ചിതൽ പുറ്റ് തുറക്കില്ലെന്ന് വിചാരിച്ച് ഞാൻ പേടിച്ചിരിക്കുകയായിരുന്നു!
അത് തുറന്നില്ലെങ്കിൽ നീ എന്ത് ചെയ്യുമായിരുന്നു?
ഞാൻ ഒരു കുഴി കുഴിച്ച് എങ്ങനേലും അകത്ത് കയറുമായിരുന്നു .
അതിനുള്ള വഴി എന്റേലുണ്ട്: എന്റച്ഛന്റെ കത്തി.
അറിയാം. ഞാനാ അതവന് കൊടുത്തത്.
മുത്തച്ഛാ, ഞാൻ കുഞ്ഞനാ എനിക്ക് വലുതാവണം.
എന്നിട്ട് വലുതാകുമ്പോൾ വീണ്ടും ചെറുതാകണമെന്നു പറയുമോ?
ഇന്ന്, ചെറുതായത് കൊണ്ടാണ് പല സ്ഥലങ്ങളിലും നിനക്ക് നുഴഞ്ഞു കയറാൻ പറ്റിയത്
വേറാർക്കും പറ്റാത്ത സ്ഥലങ്ങൾ.
എല്ലാത്തിനോടും നന്ദി ഉണ്ടാവണം.
നീ വലുതായാലും നന്ദി പ്രകടിപ്പിക്കാൻ മറക്കരുത്.
എന്നെ ഇപ്പൊ വലുതാക്കാൻ പറ്റുമോ?
ഇല്ല.
അപ്പൊ മുത്തച്ഛന് അറിയാത്ത കാര്യങ്ങളൊക്കെ ഉണ്ടല്ലേ?
ഉവ്വ്, എനിക്ക് വളരെ കുറച്ച് കാര്യങ്ങളെ അറിയൂ.
മുത്തച്ഛാ
എങ്ങനെയാ ദുർമന്ത്രവാദിനി കരാബാ
ആ വലിയ ജന്തുവിനെ
ആ നീരുറവക്കകത്ത് ഇട്ടത്?
അവളല്ല അതിനെ അവിടെ കയറ്റിയത്
അത് തന്നത്താൻ കയറിപോയതാണ്.
അപ്പൊ ചെറുതായിരുന്നു, നല്ല ദാഹവും ഉണ്ടായിരുന്നു.
വർഷങ്ങൾ കഴിഞ്ഞപ്പോ വലുതായി, ദാഹവും കൂടി.
അത്രേ ഉള്ളോ?
അതേ .
മുത്തച്ഛാ, ദുർമന്ത്രവാദിനി എന്തിനാ ആളുകളെ തിന്നുന്നത്?
അങ്ങനൊന്നും ചെയ്യുന്നില്ല.
ശരിക്കും ?!
ഗ്രാമവാസികൾ വിശ്വസിക്കുന്നത് അങ്ങനെയാ ,
കരാബാ അതങ്ങനെ തുടരാൻ അനുവദിക്കുന്നു
ആളുകൾക്ക് അവളോട്‌ ഭയം കൂടിയാൽ
അവളുടെ ശക്തിയും കൂടും.
അവൾക്ക് മനുഷ്യരെ തിന്നാനൊന്നും താല്പര്യമില്ല.
അവൾക്ക് നമ്മളെപ്പോലെ നല്ല എരിവുള്ള ചേനക്കറിയാണ് ഇഷ്ടം.
അപ്പൊ നമ്മുടെ വെള്ളം കൊണ്ടുപോയത് കരാബായല്ല,
അവര് ആരെയും തിന്നിട്ടില്ല,
ചേനയാണ് ഇഷ്ടം .
അപ്പൊ മുത്തച്ഛൻ പറഞ്ഞു വരുന്നത് അവര് പാവമാ
എല്ലാവരെയും അവർക്ക് ഇഷ്ടമാ എന്നൊക്കെയാണോ.
അല്ല! അവൾക്ക് പിള്ളേരെ ഇഷ്ടമല്ല,
പെണ്ണുങ്ങളോട് വെറുപ്പാ,
ആണുങ്ങളെ തീരെ ഇഷ്ടമല്ല
പറ്റാവുന്ന രീതിയിലൊക്കെ ദ്രോഹിക്കാനും ശ്രമിക്കും.
അങ്ങനെയാണോ
അതെന്താ?
കാരണം അവൾ വേദനയിലാണ്.
രാപ്പകൽ വേദനയ്ക്ക് ശമനമില്ലാതെ കഷ്ടപ്പെടുകയാണ് .
എങ്ങനെ ?
പണ്ടൊരാൾ വിഷമുള്ള ഒരു മുള്ള്
അവളുടെ നട്ടെല്ലിലേക്ക് കുത്തിയിറക്കി.
എന്തിന് ?
"എന്തിന്" എന്ന ചോദ്യം വളരെ ഉചിതമാണ്,
ഓരോന്നിനും കാരണം കണ്ടുപിടിക്കാനായി പിന്നോട്ട് പോയാൽ, ലോകത്തിന്റെ
തുടക്കം വരെ പോകേണ്ടി വരും... മാത്രമല്ല നിന്റെ ചോദ്യം ചോദിക്കുന്ന സ്വഭാവം വെച്ച്
നമ്മൾ ദുർമന്ത്രവാദിനി കരാബായെ കുറിച്ച് സംസാരിക്കില്ല.
അവളെക്കുറിച്ച് ചോദിക്കാനല്ലേ നീ വന്നത്.
എന്നാ ശരി.
ഇന്ന് ഞാൻ ദുർമന്ത്രവാദിനിയെ കുറിച്ച് മാത്രമേ ചോദിക്കുന്നുള്ളൂ.
രാപ്പകൽ വേദനയുണ്ടെങ്കിൽ അവർക്ക്
ആ മുള്ള് വലിച്ചെടുത്താലെന്താ?
ഒന്ന് തിരിഞ്ഞേ.
ഇപ്പൊ എന്റെ വിരലിന്റെ അറ്റം തൊടാൻ ശ്രമിക്ക്.
അസാധ്യമാ.
മാത്രമല്ല, മുള്ള് ആഴത്തിൽ തറച്ചിരിക്കുകയാണ്.
പല്ലുവെച്ച് കടിച്ചെടുക്കേണ്ടി വരും.
എന്നാൽപ്പിന്നെ ഏതെങ്കിലും സുഹൃത്തിനോട് സഹായം ചൊടിച്ചൂടേ?
അവൾക്ക് സുഹൃത്തുക്കളില്ല.
ഓഹോ...
ആർക്കെങ്കിലും മുള്ളിനെ രഹസ്യം അറിയുകയോ
അത് വലിച്ചെടുക്കാൻ ശ്രമം നടത്തുകയോ ചെയ്‌താൽ,
അവൾ അവരെ കൊല്ലും.
എന്തിന്?
ആ മുള്ള് വലിച്ചെടുക്കുമ്പോൾ അസഹ്യമായ വേദനയുണ്ടാവും
നമുക്കൊക്കെ സങ്കല്പിക്കാവുന്നതിലേറെ.
അവൾക്ക് ആ വേദനയെക്കുറിച്ച് ബോധ്യമുണ്ട്
കുറച്ചുപേർ അവളെ ബലമായി പിടിച്ച് മുള്ള് മുതുകത്ത് തറച്ചപ്പോൾ
ഇതേ വേദനയായിരുന്നു.
അത് വീണ്ടും അനുഭവിക്കാൻ ആഗ്രഹം കാണില്ല.
വേറൊരു കാരണം കൂടെയുണ്ട്...
അവൾക്ക് മാന്ത്രികശക്തി കൊടുക്കുന്നത് ആ മുള്ളാണ്.
അത് മാറ്റിയാൽ
ഉടനെ അവളുടെ ശക്തിയെല്ലാം പോകും.
അതുകൊണ്ടാണോ അവര് എപ്പോഴും പുറം കാണിക്കാതെ വീടിനകത്ത് നിൽക്കുന്നത്?
അതേ .
ദുർമന്ത്രവാദിനി കരാബായുടെ മുതുകത്തുള്ള മുള്ള് ഞാൻ ഊരിയെടുക്കും
ചത്താലും വേണ്ടില്ല.
മുത്തച്ഛാ, ഞാനാ മടിയിലേക്ക് കേറിക്കോട്ടെ?
ചിലപ്പോഴൊക്കെ ഒറ്റക്ക് പൊരുതി മടുക്കും...
പോരാത്തതിന് ഞാൻ കുഞ്ഞനാ ചെറുതായിട്ട് പേടിയുമുണ്ട്...
മുത്തച്ഛാ?
എന്താ കുഞ്ഞേ.
ദുർമന്ത്രവാദിനിയിൽ നിന്ന് രക്ഷനേടാൻ എനിക്ക് ഒരേലസ്സ് തരാമോ?
ഇല്ല.
ഏലസ്സോന്നും ഇല്ലാത്തതാണ് നിന്റെ ശക്തി.
ദുർമന്ത്രവാദിനിക്ക് എല്ലാ മന്ത്രങ്ങളും ഏലസ്സിന്റെ രഹസ്യങ്ങളും അറിയാം
അത് സംരക്ഷണം നൽകുമെന്ന് വിചാരിച്ച ആളുകളെയൊക്കെ അവൾ പറ്റിച്ചത് അങ്ങനാ.
അതേസമയം നിഷ്കളങ്കതയെയും സ്വതന്ത്രമായ ചിന്താശക്തിയെയും
എങ്ങനെ നേരിടണമെന്ന് അവൾക്ക് അറിഞ്ഞൂടാ.
കീരിക്കൂ, ഞാനുണ്ടാകും നിന്റെകൂടെ.
പിന്നെക്കാണാം, മുത്തച്ഛാ.
പിന്നെക്കാണാം കുഞ്ഞേ.
സ്വാമിനി, കുഞ്ഞു കീരിക്കൂ ഇങ്ങോട്ട് വരുന്നുണ്ട്!
നന്നായി.
കിങ്കരന്മാരേ തയ്യാറാകൂ.
അവൻ വിലക്കപ്പെട്ട പർവ്വതത്തിലേക്ക് പോകാതെ നോക്കണം.
അതിന് അവൻ പർവ്വതത്തിന്റെ ദിശയിൽ നിന്നാണ് വരുന്നത്!
എന്ത് ?!
അവനിപ്പോ പർവ്വതമുള്ള വശത്താണ്.
അവനെങ്ങനെ അവിടെയെത്തി?
അവനെ എങ്ങനെ നിന്റെ കണ്ണുവെട്ടിച്ച് കടന്നു?!
എല്ലാവരും കൂടെ അവനെ കൊന്നിട്ട് വാ!
കീരിക്കൂ അപ്രത്യക്ഷനായി.
നീ അവനെ കാണിച്ചുകൊടുക്ക്!
ഇപ്പൊ അവനെ കാണുന്നില്ല സ്വാമിനി...
എന്ത് ?!
കീരിക്കൂ അപ്രത്യക്ഷനായി.
ദുർമന്ത്രവാദിനി കരാബാ സ്വന്തം കുടിലിൽ
കിങ്കരന്മാരോടൊപ്പം നിക്കുമ്പോൾ എനിക്കൊന്നും ചെയ്യാനാവില്ല.
അവരെ എങ്ങനെയെങ്കിലും കുടിലിൽ നിന്ന് പുറത്തിറക്കണം.
അവസാനം കുടിലിനകത്ത് എന്താണെന്ന് കാണാൻ പറ്റുമല്ലോ
വേറാരും കാണാത്തതല്ലേ!
പുറംതിരിഞ്ഞ് നിൽക്കുമ്പോൾ എന്നെ കാണില്ല!
ങേ... ഇവിടൊന്നുമില്ലല്ലോ!
സ്വർണാഭരണങ്ങൾ ആ കൂടയിലാവും
ഇത് ഇവരുടെ മൂക്കിന്റെ ചുവട്ടിൽ നിന്ന് തന്നേ ഞാൻ അടിച്ച് മാറ്റും
ഒരാളും അറിയാതെ!
ആരാണത്?! എലിയായിരിക്കും, അല്ലെ?
എന്റെ ആഭരണങ്ങൾ!
ഇതെങ്ങനെ സംഭവിച്ചു!
ഈ കിങ്കരന്മാരെക്കൊണ്ട് ഒരു ഗുണവുമില്ല!
ഇതൊരു തുരങ്കമല്ലെ!
ഈവിഡ്ഢി കിങ്കരന്മാരെയൊന്നും ഇതിനകത്ത് കൊള്ളില്ലല്ലോ !
സർപ്പമേ, ഇങ്ങു വാ!
ഇതിനകത്തേക്ക് പോ! ആ കള്ളനെ കണ്ടുപിടിച്ച് കൊല്ല്.
എന്റമ്മേ!
ഞാനിത് പ്രതീക്ഷിച്ചില്ല!
ഇതിനകത്ത് ഓടാനും പറ്റില്ല.
തൊട്ടടുത്ത് എത്തിയല്ലോ.
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org
മന്ദബുദ്ധി! അവൻ നിന്നെ പറ്റിച്ചു!
ഇത് ഞാൻ തന്നെ ഇറങ്ങേണ്ടിവരും!
നിനക്കിപ്പോഴും കീരിക്കൂവിനെ കാണാൻ പറ്റുന്നില്ലേ?
ഇല്ല പൂജ്യ സ്വാമിനി.
ഇങ്ങനൊരു തെമ്മാടിത്തരം ചെയ്യാൻ കീരിക്കൂവിനു മാത്രമേ ധൈര്യം കാണൂ ...
പുറത്തിറങ്ങിയാൽ ഇന്നവന്റെ അന്ത്യമാണ്!
കീരിക്കൂ മാളത്തിൽ നിന്ന് വെളിയിലേക്കിറങ്ങി!
സ്വർണമാലകളൊക്കെ ഇട്ടിട്ടുണ്ട്.
കാട്ടിലേക്ക് ഓടുകയാണ്.
അവനാ പ്ലാവിഞ്ചുവട്ടിൽ നിൽക്കുകയാണ്.
അവിടെ കുഴിക്കുകയാണ്.
ആഭരണങ്ങൾ അതിനകത്ത് ഇടുകയാണ്.
ശരി, ഇനി ഞാൻ ഇറങ്ങിയാലേ നടക്കൂ.
ആദ്യം ആഭരണങ്ങൾ, പിന്നെ കീരിക്കൂ.
കിങ്കരന്മാരെ അയച്ചുള്ള കളി നിർത്തി.
എന്റെ വിഷം പുരട്ടിയ കുന്തം താ!
ആ കൃമിയുടെ അന്ത്യമടുത്തു
എന്റെ ഈ കുന്തത്തിൽ തറച്ച് തന്നേ.
കീരിക്കൂ!
വേദന പോയി...
ഇപ്പൊ വേദനിക്കുന്നില്ല...
വേദന ഇല്ലാത്ത അവസ്ഥ വിചിത്രമായിരിക്കുന്നു.
ഞാൻ സ്വതന്ത്രയായി!
ദുർമന്ത്രവാദിനിയും മാന്ത്രികശക്തിയും ഇനിയില്ല ,
കഷ്ടമുണ്ട്... എന്നാലും നന്നായി!
എനിക്കിനി പഴയപടി ആവാം...
കീരിക്കൂ, നീയെനിക്ക് ശാപമോക്ഷം തന്നു.
നന്ദി...
ഈ കടപ്പാട് ഞാൻ എങ്ങനെ വീട്ടും?
എന്നെ കല്യാണം കഴിക്കാമോ.
ചെറിയ കുട്ടികൾ എന്നെപോലെ വലിയ സ്ത്രീയെ കല്യാണം കഴിച്ചുകൂടാ.
കുറച്ചു കൂടി കാത്തിരിക്കേണ്ടി വരും.
എനിക്ക് കാത്തിരിക്കാൻ വയ്യ.
എന്നാ എന്റെ അമ്മാവനെ കല്യാണം കഴിക്കാമോ?
ഞാനാരേയും കല്യാണംകഴിക്കുന്നില്ല.
മന്ത്രവാദിനിയാണെങ്കിലും അല്ലെങ്കിലും
ഞാൻ ആരുടേയും വേലക്കാരിയായി നിൽക്കില്ല.
എന്നെ കല്യാണം കഴിച്ചാൽ എന്റെ വേലക്കാരിയാകേണ്ടി വരില്ല.
കല്യാണത്തിന് മുൻപ് എല്ലാ ആണുങ്ങളും ഇതുതന്നെയാണ് പറയുന്നത്!
ഞാൻ എല്ലാവരെയും പോലല്ല!
അത് സത്യമാ, കുഞ്ഞു കീരിക്കൂ.
ഒരുദിവസം, ഏതെങ്കിലും ഒരു നല്ല പെൺകുട്ടിയോട് നീയിത് പറയും.
എനിക്ക് പെൺകുട്ടികളെ ഇഷ്ടമല്ല!
ശരി, ഒരു സ്ത്രീയോട് ... അവൾ ശരിക്കും ഭാഗ്യം ചെയ്ത...
എനിക്കൊരു ഉമ്മ തരാമോ?
...അത്...
അതിനെന്താ, തീർച്ചയായും.
കണ്ടോ, മന്ത്രശക്തികൾ എല്ലാമൊന്നും നഷ്ടമായിട്ടില്ല.
ഗ്രാമവാസികൾക്ക് വിശ്വസിക്കാൻ പറ്റില്ല ...
ഉടനെ ഗ്രാമത്തിലേക്ക് പോകണ്ട.
വേണ്ട... ഇത് എന്തു രസമാ...
കുഞ്ഞു കീരിക്കൂ നേരത്തേ തിരിച്ചുവരേണ്ടതാ.
കുഞ്ഞു കീരിക്കൂ ഇനി ഒരിക്കലും തിരിച്ചു വരില്ല.
നീയിപ്പോ വളർന്നു വലുതായില്ലേ,
ഇനി ഇങ്ങനെ നഗ്നനായി ഗ്രാമത്തിലേക്ക് പോകാൻ പറ്റില്ല,
നിന്നെ ഞാൻ ഉടുപ്പിക്കാം.
പെട്ടെന്ന്, എനിക്ക് തിടുക്കമായി
അവർക്ക് വിശ്വാസം വരില്ല.
കീരിക്കൂ മരിച്ചുകാണും.
ഇനി ഒരിക്കലും കുഞ്ഞു കീരിക്കൂവിനെ കാണാൻ പറ്റില്ല.
അവൻ നമുക്ക് വേണ്ടി ജീവൻ ത്യജിച്ചു. .
അവൻ നമ്മളെ എത്രവട്ടം രക്ഷിച്ചു എന്നിട്ടൊരു നന്ദി പോലും പറഞ്ഞില്ലല്ലോ?
നമ്മളവനോട് ഒരിക്കൽപോലും നന്ദി പറഞ്ഞില്ല.
അവനോട് നമുക്ക് സ്നേഹമുണ്ടെന്ന് പറഞ്ഞില്ല .
അതാ എന്റെ ഗ്രാമം...
ഇപ്പൊ അത് വളരെ ചെറുതായി തോന്നുന്നു
തിരിച്ചുവന്നപ്പോൾ വല്ലാത്ത സന്തോഷം...
അവര് നമ്മളെ കണ്ടിട്ടില്ല ... എന്റെ നെഞ്ചിടിപ്പ് കൂടുന്നു.
ഞങ്ങളുടെ ഗ്രാമത്തിലെ ആഘോഷം കാണാനിരിക്കുന്നതെ ഉള്ളൂ .
ദുർമന്ത്രവാദിനി!
ആഹ്
രക്ഷിക്കണേ!
ദേ ദുർമന്ത്രവാദിനി!
കൂടെ ഒരു മന്ത്രവാദിയും!
ആരും പേടിക്കണ്ട!
അടുത്ത് വരൂ !
കരാബാ ഇപ്പൊ ദുർമന്ത്രവാദിനി അല്ല പിന്നെ ഇത് ഞാനാ, കീരിക്കൂ!
എന്ത്?!
ഞങ്ങളുടെ കണ്ണിലുണ്ണിയായ കുഞ്ഞിനെ കളിയാക്കല്ലേ .
ഞാൻ വളർന്നു, പക്ഷെ ഇപ്പോഴും ആ പഴയ കീരിക്കൂ തന്നെയാ!
നിന്നെ ഞങ്ങൾക്ക് വിശ്വാസമില്ല! പോ ദൂരെ !
നിങ്ങളുടെ കീരിക്കൂവിനെ മടക്കി അയക്കല്ലേ!
അമ്മാവനെങ്കിലും ഒന്ന് പറഞ്ഞൂടെ?
ഇയാൾ എന്റെ അനന്തിരവനല്ല.
ഞാൻ കുഞ്ഞായിരുന്നപ്പോഴും അമ്മാവൻ എന്നെ അംഗീകരിച്ചിട്ടില്ല.
കടന്നുപോ!
അമ്മക്ക് പോലും എന്നെ തിരിച്ചറിയാൻ പറ്റുന്നില്ലേ!
അമ്മേ
എന്റെ മകൻ വളർന്നു സുന്ദരനായല്ലോ.
അത് ശരിക്കും കീരിക്കൂ തന്നാണല്ലേ!
എന്തൊരത്ഭുതം!
അറിഞ്ഞപ്പോൾ നല്ല ഛായ തോന്നുന്നുണ്ട്.
എന്തൊരു ഭംഗിയാ അവനെ കാണാൻ...
അതേ, പക്ഷെ ഇപ്പൊ അവൻ ദുർമന്ത്രവാദിനിയെ കൂട്ടുപിടിച്ചിരിക്കുകയല്ലേ.
അതിൽ വലിയ അതിശയമില്ല.
അവനും കുറച്ചൊക്കെ മന്ത്രവാദം വശമുണ്ടല്ലോ.
സൂക്ഷിച്ച്
ശരിയാ സൂക്ഷിക്കണം
നീ തിരിച്ചുവന്നതിൽ സന്തോഷമുണ്ട് പക്ഷെ ദുർമന്ത്രവാദിനിയെ ഞങ്ങൾക്ക് വേണ്ട!
കരാബാ ഇപ്പൊ മന്ത്രവാദിനിയല്ല, അവളില്ലാതെ എനിക്ക് ജീവിക്കാനുമാകില്ല!
എന്നാൽ വേറെ എവിടെയെങ്കിലും പോയി അവളോടൊപ്പം ജീവിച്ചോ!
ഞാൻ കീരിക്കൂവാണെന്ന് പറഞ്ഞതും സത്യമാ,
ഇപ്പോഴും ഞാൻ പറയുന്നത് സത്യമാ
ഇവളിപ്പോ മന്ത്രവാദിനിയല്ല.
അതുകൊണ്ട്? അവൾ ചെയ്ത പാതകങ്ങളൊക്കെ ഇല്ലാതാകുമോ.
അവളുടെ ശക്തിയൊക്കെ പോയത് നന്നായി.
ഇപ്പൊ ഇവളെ നമുക്ക് എളുപ്പം കൊല്ലാം!
ദുർമന്ത്രവാദിനിയെ കൊല്ല്!
അവളെന്റെ ഭർത്താവിനെ തിന്നു!
അവളെന്റെ മകനെ തിന്നു!
ഞാൻ കല്യാണം കഴിക്കാനിരുന്ന ചെക്കനെ തിന്നു!
അവളെന്റെ അച്ഛനെ തിന്നു!
അവളെന്റെ സഹോദരന്മാരെ തിന്നു!
ഇല്ല! അവൾ ആരെയും തിന്നിട്ടില്ല.
നുണയൻ !
കീരിക്കൂ നുണ പറഞ്ഞതല്ല നമ്മൾ കുറച്ച് ക്ഷമിക്കാൻ പഠിക്കണം.
കരാബാ അവരെയൊന്നും തിന്നിട്ടില്ല.
അനുസരണയുള്ള കിങ്കരന്മാരായി മാറ്റുകയാണ് ചെയ്തത്.
എന്നാലിപ്പൊ കീരിക്കൂ കരാബായ്ക്ക് വേദനയിൽ നിന്ന് മോചനം നൽകി
ഇവരെയൊക്കെ മന്ത്രത്തിൽ നിന്നും മോചിപ്പിച്ചു.
ഇതാ അവരെല്ലാം വന്നിട്ടുണ്ട്.
കീരിക്കൂ ഞങ്ങളെ രക്ഷിച്ചു. കീരിക്കൂ നീണാൾ വാഴട്ടെ!
ഞങ്ങൾ കിങ്കരന്മാർ ആയിരുന്നു.
ഇപ്പൊ ഞങ്ങൾ ആണുങ്ങളാണ്.
അച്ഛനാണ്.
മകനാണ്.
സഹോദരനാണ്.
ഭർത്താവാണ്.
അനന്തിരവനാണ്.
സുഹൃത്താണ്.
സ്നേഹഭാജനമാണ്.
ഞങ്ങളിതാ സ്നേഹിക്കുന്നവരുടെ അടുത്തേക്ക് തിരിച്ചു ചെല്ലുന്നു.
പടിഞ്ഞാറൻ ആഫ്രിക്കയിലെ നാടൻ കഥകളിൽ നിന്നും ഒരേട്.
കഥ സംവിധാനം മിഷേൽ ഒസെലോ
സംഗീതം യൂസ്സൂ ന്തൂർ
പരിഭാഷ ശ്രീധർ Translation Sree Dhar
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs